分韻奉送中濟侍郎出帥環慶得啟字
作者：錢勰
朝代：宋

paragraphs: 除戎問邊鎖，謀帥繫國體。
遴簡出絲緡，光華建旌棨。
威謀重兼濟，垢翫當一洗。
游刃無全牛，豈復論肯綮。
勇猛不爲邊，九伐秉周禮。
行期凱歌還，宸廷聊聚米。
遊從惜暌離，合醵置甘醴。
靈囿鬰敷腴，天潢湛清泚。
偕賦踵前修，銀鈎閟方底。
從予輕若飛，吾方慚七啟。